༄༅།། བྷྱོཿ༔ བྱང་ཤར་མུ་ལེའི་ཁྲག་མཚོ་འཁྱིལ་བའི་ཀློང་༔ འདོད་ཁམས་དབང་ཕྱུག་སྔགས་སྲུང་དམག་ཟོར་མ༔ དུས་བཞིའི་རྒྱལ་མོ་བདུད་ཕྲུག་བྱེ་བའི་
ཚོགས༔ འདིར་གཤེགས་ཤ་ཁྲག་དམར་གྱི་མཆོད་གཏོར་བཞེས༔ མ་མོ་མཁའ་འགྲོ་བྱེ་བའི་ཐུགས་དམ་བསྐང་༔ སངས་རྒྱས་བསྟན་དང་བསྟུན་འཛིན་བུ་
བཞིན་སྐྱོངསཿ བསྟན་ལ་འཚེ་བའི་བསྟན་དགྲ་རྡུལ་དུ་རློགས༔ གང་བཅོལ་ཕྲིན་ལས་མྱུར་དུ་འགྲུབ་པར་མཛོད༔ ཧཱུྃ༔ དབང་ཆེན་དགོངས་མཛོད་བཀའ་ཡི་
བྱ་ར་བཿ སྲ་བརྟན་མི་ཤིགས་གཏེར་སྲུང་མཐུ་བོ་ཆེ༔ བདུད་བཙན་ཀླུ་གསུམ་འཛམ་ལྷ་ཤ་ཟ་དང་༔ རྒྱལ་ཆེན་ཡོངས་རྫོགས་བཀའ་ཡི་མཆོད་གཏོར་བཞེས༔
སངས་རྒྱས་བསྟན་པ་རྒྱས་པའི་ཕྲིན་ལས་མཛོད༔ ༔ གསུང་གི་དབང་ཕྱུག་པདྨ་ཧེ་རུ་ཀའི༔ བཀའ་སྲུང་བྲག་ལྷ་རྡོ་རྗེ་རྩལ་མཆོག་རྒྱལ༔ བདུད་བཙན་ཀླུ་སྨན་
འབར་བ་ནོར་ལྷ་དང་༔ དགྲ་ལྷ་དམར་པོ་འདིར་གཤེགས་མཆོད་གཏོར་བཞེས༔ ཆོ་འཕྲུལ་ལྟས་ངོོན་གདོལ་སྤྱོད་དགྲ་ལ་སྟོན༔མ་གཡེལ་བཅོལ་བའི་ཕྲིན་
211

གཏེར་ རྒྱལ་བ་བྱང་ཆུབ་ཀྱི་གསུང་། གསར།
ལས་འགྲུབ་པར་མཛོད༔ ཧཱུྃ༔ རཏྣ་ལས་གྲུབ་ཟུར་བརྒྱདཱ་ཕོ་བྲང་ཁང་༔ ནོར་སྲུང་ཆེན་པོ་ལྕགས་རི་མཆེད་སྡེ་བརྒྱད༔ ཆ་ལུགས་ཆོ་འཕྲུལ་གཅིག་ཏུ་མ་ངེས་
ཀྱང་༔འཁོར་ཚོགས་བྱེ་བ་འབུམ་དང་བཅས་པ་ལ༔ འདིར་གཤེགས་བརྒྱན་པའི་མཆོད་གཏོར་འདི་འབུལ་གྱི༔ བསོད་ནམས་གཡང་ཆར་འདོད་དགུའི་དངོས་
གྲུབ་སྩོལ༔ ཉེས་བྱེད་བསྟན་དགྲ་ཐལ་བ་རྡུལ་དུ་རློགས༔ རྣལ་འབྱོར་བཅོལ་བའི་ཕྲིན་ལས་འགྲུབ་པར་མཛོད༔ ཅེས་པ་རྟ་ཆེན་རིགས་གསུམ་ལྗོངས་ཚལ་འོད་གསལ་འབར་ཀློང་ནས་ཤཱི་ལ་
དྷྭ་ཛས སྦྱར་བའོ༔
212